2โครงการแก้รถติดมีนบุรี
ขยายถนนประชาร่วมใจ-มิตรไมตรี, ปรับปรุงถนนคุ้มเกล้า,นายประสาร พิทักษ์วรรัตน์ ผอ.สำนักการโยธา (สนย.) เปิดเผยว่า ในปีงบประมาณ2559นี้ สนย.มีโครงการปรับปรุงถนนเพื่อแก้ไขปัญหาการจราจร และรองรับปริมาณการจราจรที่เพิ่มขึ้นในพื้นที่เขตมีนบุรี หนองจอก ลาดกระบังและพื้นที่ใกล้เคียง 2 โครงการ ประกอบด้วย 1.โครงการปรับปรุงถนนประชาร่วมใจ-ถนนมิตรไมตรีโดยการขยายผิวจราจรแอสฟัลต์จากเดิม 2 ช่องจราจร เป็น 4 ช่องจราจร ระยะทางประมาณ 7.6กม. พร้อมก่อสร้างสะพานข้ามคลองจำนวน 10 แห่ง ขุดลอกคูระบายน้ำสาธารณะทั้งสองฝั่ง ติดตั้งระบบไฟฟ้าส่องสว่าง ป้ายเครื่องหมายจราจร ระยะเวลาดำเนินการ3 ปี ระหว่างปี 2559-2561 งบประมาณ 395 ล้านบาท,ผอ.สำนักการโยธากล่าวว่า 2.โครงการก่อสร้างปรับปรุงถนนคุ้มเกล้า แบ่งเป็น 2ช่วงคือ 1.จากถนนสุวินทวงศ์ถึงถนนเจ้าคุณทหาร(คลองตาเสือ) ก่อสร้างถนนคอนกรีตเสริมเหล็ก(ค.ส.ล.) ขนาด 4 ช่องจราจร ไป-กลับ ก่อสร้างสะพานลอยคนเดินข้ามถนน ก่อสร้างสะพาน ค.ส.ล.ข้ามคลอง ก่อสร้างสะพาน ค.ส.ล.ข้ามลำรางสาธารณะพร้อมระบบระบายน้ำ ทางเดินเท้า ระบบไฟฟ้าส่องสว่าง และเครื่องหมายจราจร ระยะทางประมาณ 3.7 กม. ส่วนช่วงที่ 2 จากถนนเจ้าคุณทหาร(คลองตาเสือ) ถึงถนนคู่ขนานมอเตอร์เวย์ ก่อสร้างถนน ค.ส.ล.ขนาด 4 ช่องจราจร ไป-กลับ และถนนแอสฟัลต์ขนาด 2 ช่องจราจรไป-กลับพร้อมก่อสร้างสะพานคนเดินข้ามถนน ก่อสร้างสะพานข้ามคลอง ระบบระบายน้ำ ไหลทาง ระบบไฟฟ้าส่องสว่าง และเครื่องหมายจราจร ระยะทาง 6 กม. รวมระยะทาง 9.7 กม. งบประมาณ 817 ล้านบาท ดำเนินการ 3 ปี ตั้งแต่ปี 2559-2561 อย่างไรก็ตามขณะนี้ทั้ง 2 โครงการอยู่ระหว่างเตรียมขออนุมัติประกวดราคา ซึ่งหากทั้ง 2 โครงการก่อสร้างแล้วเสร็จจะสามารถรองรับปริมาณการจราจรที่เพิ่มมากขึ้น และรองรับการเจริญเติบโตของชุมชน นิคมอุตสาหกรรม ขณะเดียวกันจะเป็นทางเลือกในการเดินทางสู่สนามบินสุวรรณภูมิอีกเส้นทางหนึ่ง นอกจากนี้ จะเพิ่มประสิทธิภาพในการควบคุมระบบระบายน้ำ แก้ไขปัญหาน้ำท่วมบริเวณที่มีระดับต่ำอีกด้วย.
นายประสาร พิทักษ์วรรัตน์ ผอ.สำนักการโยธา (สนย.) เปิดเผยว่า ในปีงบประมาณ2559นี้ สนย.มีโครงการปรับปรุงถนนเพื่อแก้ไขปัญหาการจราจร และรองรับปริมาณการจราจรที่เพิ่มขึ้น
ประสาร พิทักษ์วรรัตน์,งบประมาณ,ปรับปรุงถนน,มีนบุรี,หนองจอก,ลาดกระบัง,ข่าว,ไทยรัฐฉบับพิมพ์